વડાપ્રધાન નરેન્દ્ર મોદીએ છત્તીસગઢના જગદલપુરમાં યોજેલી મેગા રેલીમાં ભાજપના ચૂંટણી પ્રચારને વેગ આપ્યો છે. વિધાનસભાની ચૂંટણીમાં વિજય મેળવવા માટે કોંગ્રેસ અને ભાજપ બંને પાર્ટીઓ કમર કસી રહી છે. વડાપ્રધાન મોદીએ રોડ શોમાં જનતા સમક્ષ કહ્યું, ભાઈ બીજના અવસર પર હું તમારા લોકો પાસેથી કંઈક માંગવા આવ્યો છું. પીએમ મોદી એ કહ્યું, હું બસ્તરમાં ક્યારેય ખાલી હાથે નથી આવ્યો, તમારા માટે હું કેટલીક યોજનાઓ લઈને આવ્યો છું. નરેન્દ્ર મોદીએ નક્સલવાદનો મુદ્દો પણ ઉઠાવ્યો. મોદીએ કહ્યું કે, શહેરી નક્સલવાદીઓ બાળકોને વિદેશમાં ભણવા માટે મોકલે છે, પરંતુ તેઓ આદીવાસીઓનું જીવન બરબાદ કરી દેતા હોય છે. જે બાળકોનાં હાથમાં કલમ અને કાગળ હોવા જોઈએ તેમના હાથમાં તેઓ બંદૂક પકડાવી દેતા હોય છે. અર્બન માવાવાદીઓ પોતે એશો-આરામીની જિંદગી જીવતા હોય છે પરંતુ આદીવાસી બાળકોનું જીવન ઉજાડી દે છે.